

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 262/13.12.2019**

**privind aprobarea proiectului „Staţii de reîncărcare pentru vehicule electrice şi electrice-hibrid plug-in, Satu Mare” precum şi a cheltuielilor aferente**

Consiliul Local al Municipiului Satu Mare întrunit în şedinţa extraordinară din data de 13.12.2019,

Analizând proiectul de hotărâre înregistrat sub nr. 58213/04.12.2019, referatul de aprobare al Primarului municipiului Satu Mare înregistrat sub nr. 58215/04.12.2019, în calitate de iniţiator, de raportul de specialitate comun al Serviciului scriere, implementare şi monitorizare proiecte şi al Direcţiei economice înregistrat sub nr. 58217/04.12.2019, avizele comisiilor de specialitate ale Consiliului Local Satu Mare,

Având în vedere proiectul „Stații de reîncărcare pentru vehicule electrice şi electrice-hibrid plug-in, Satu Mare”,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În baza prevederilor art. 129 alin. (2) lit. e) coroborat cu prevederile alin. (9) lit. a). din O.U.G. nr. 57/2019 privind Codul administrativ,

Ȋn temeiul prevederilor art. 139 alin (3) lit. d) şi art. 196 alin (1), lit. a) din O.U.G. nr. 57/2019 privind Codul administrativ,

Adoptă următoarea:

**H O T Ă R Â R E**

**Art. 1** Se aprobă valoarea totală a proiectului „Staţii de reîncărcare pentru vehicule electrice şi electrice-hibrid plug-in, Satu Mare” în cuantum de 1.738.153,49 leiinclusiv TVA, din care contribuţia proprie ce revine autorităţii administraţiei publice locale a Municipiului Satu Mare în valoare de 414.045,84 lei precum şi asigurarea tuturor fondurilor necesare implementării proiectului anterior menţionat.

**Art. 2** Se aprobă cheltuielile neeligibile în valoare de 374.107,65 lei ce revin autorităţii administraţiei publice locale a Municipiului Satu Mare.

**Art. 3** Cu ducerea la îndeplinire a prezentei hotărâri se încredinţează Primarul municipiului Satu Mare, Direcţia economică şi Serviciul scriere, implementare şi monitorizare proiecte.

**Art. 4** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare și Instituţiei Prefectului judeţului Satu Mare.

**Președinte de ședință, Contrasemnează**

**Zazula Béla**  **Secretar general,**

**Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit. d) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 18 |
| Nr total al consilierilor absenţi | 5 |
| Voturi pentru | 18 |
| Voturi împotrivă | 0 |
| Abţineri | 0 |

Redactat în 6 exemplare originale